میرزا شفیع واضح تبریزی

میرزا شفیع واضح (1794، گنجه – 16 نویابر 1852، تیفلیس، قافقاز جانیشین‌لیگی) — آذربایجان شاعیری و موتفکّیری، معاریفچی و پداقوق. واضح تخلوصو آلتیندا هم آذربایجان تورک دیلینده، هم ده فارس دیلینده یازاراق، بو دیل‌لرین پوئزییا عنعنه‌لرینی اینکیشاف ائتدیریردی. واضح  " ایفاده‌لی، آیدین "  دئمکدیر. تیفلیسده آذربایجان تورکجه‌سی و فارسجا دیل‌لریندن درس دئمیش‌دیر. روس پداقوق ایوان قریقوریئو ایله بیرلیکده آذربایجان پوئزییاسی‌نین ایلک مونتخباتینی و تیفلیس گیمنازییاسی اوچون " تاتار-روس لوغتینی"  یازمیشدی.     

میرزه شفیع چوخلو غزل‌لر، موخمس‌لر، مثنوی‌لر، روباعی‌لر و س. یازمیشدیر. اونون شعیرلری اینتیم-لیریک و ساتیریک کاراکتری داشیییردی. بوندان باشقا واضح پوئزییا تیپلی  " مودریک‌لیک درنگی " ‌نین باشیندا دایانیردی. واضحین اثرلری نین اساس مؤوضوسو رومانتیک سئوگی‌نین ترنّومو و حیاتین نئشه‌سیدی، آما بعضی شعیرلرینده میرزه شفیع فئودال جمعیتی‌نین عیب‌لرینی گؤستریر، کؤله‌لیک شخصیت‌لیک و دینی فاناتیزمین علئیه اینه چیخیش ائدیر.   

واضحدن شرق دیل‌لری درسینی آلان آلمان شاعیری فریدریخ بودنشتدت  " شرقده مین بیر گون "  (1850) کیتابیندا واضحین شعیرلری نین ترجومه لرینی نشر ائتدیرمیشدیر. سونرادان بودنشتدتین " میرزه شفیع نغمه‌لری " (1851) آدلی کیتابی ایشیق اوزو گؤردو. بو نغمه‌لر اوروپا دیل‌لرینه دفعه‌لرله ترجومه ائدیلمیشدیر. باخمایاراق کی، سونرادان بودنشتدت واضحین شعیرلرینی اؤزونکو کیمی قلمه وئرمگه باشلادی، ساخلانیلان فارس و آذربایجان دیل‌لرینده اولان اوریژینال ورق‌لر میرزه شفیع‌نین مؤلیف‌لیگینی ثوبوت ائتدی. 

 قایناق 

 اتک‌یازی 

بؤلمه:ادبیات
بؤلمه:شاعیرلر